अचानकमार वन्य अभयारण्य
अचानकमार वन्य अभयारण्य (Achanakmar Wildlife Sanctuary) भारत के मध्य प्रदेश और छत्तीसगढ़ राज्यों में स्थित एक वन्य अभयारण्य है। यह छत्तीसगढ़ के मुंगेली ज़िले और मध्य प्रदेश के अनूपपुर ज़िले व डिंडौरी ज़िले में विस्तारित है। 557.55 वर्ग किमी क्षेत्रफल वाला यह अभयारण्य सन् 1975 में स्थापित हुआ था, 2005 में अचानकमार-अमरकंटक संरक्षित जैवमंडल का भाग बना और 2009 में प्रोजेक्ट टाइगर के अंतर्गत एक बाघ अभयारण्य घोषित कर दिया गया।